Keiren Westwood

Keiren Westwood (født 1984) er en engelskfødt irsk tidligere fotballspiller. I sin profesjonelle karriere var han målvakt på alle de fem øverste nivåene i det engelske ligasystemet. Han fikk 19 kamper i Premier League for . Han var også en del av s tropp under EM i fotball 2012.

 Karriere 
 Manchester City 
Westwood startet sin fotballkarriere hos  på begynnelsen av 2000-tallet etter å ha blitt vraket av  som guttespiller.Dailymail.co.uk – The saviour! He nearly became a policeman but now Westwood is Ireland's goalkeeping hero (Av Colin Yound. Publisert 27. mars 2011, besøkt 31. mai 2012) Han var i begynnelsen målvakt for reservelaget og slet med å spille seg inn på førstelaget i sterk konkurranse med blant andre David James og Nicky Weaver. Dette gjorde at han ble lånt ut til  i 2004, men her brakk han hånden under trening og fikk ingen kamper for klubben. Samme år ble han frigitt av Manchester City og var på mislykkede prøvespill hos  og  før han startet på politiutdanning.

 Carlisle United 
I august 2004 signerte han derimot under på en kontrakt med , som da spilte i Conference League (nivå 5). Her ble Westwood i utgangspunktet tiltenkt en rolle som reservemålvakt for Matt Glennon, men etter at Glennon ble skadet i mars 2005 fikk Westwood prøve seg i flere seriekamper. Da Glennon forlot klubben tok Westwood opp kampen om å være klubbens førstemålvakt med nysigneringen Anthony Williams. Totalt fikk Westwood 35 seriekamper i Football League Two i 2005/2006-sesongen, og hjalp klubben med opprykk til Football League One. Mot slutten av 2007/2008-sesongen ble Westwood tatt ut på årets League One-lagBBC.co.uk – Ronaldo named player of the year (Publisert 27. april 2008, besøkt 31. mai 2012), samtidig som han ble stemt frem som årets beste klubbspiller av Carlisle-fansen.

 Coventry City 
Den 18. juni 2008 meldte Westwood overgang til Championship-klubben , hvor han signerte en treårskontrakt.Ccfc.co.uk – Westwood signs for City  (Publisert 18. juni 2008, besøkt 31. mai 2012) Han spilte seg umiddelbart inn til fast førstelagsplass og imponerte såpass at han ble tatt ut på årets Championship-lag for 2008/2009-sesongen.Hugman, Barry J., red. (2009). The PFA Footballers' Who's Who 2009–10. Mainstream Publishing. s. 480. ISBN 978-1-84596-474-0. Med stabilt spill og flere kamper hvor Coventry klarte å holde nullen ble han også kåret til klubbens beste spiller for 2009/2010-sesongen.Coventrytelegraph.net – Keiren Westwood wins Coventry City's Player of the Year award  (Publisert 4. mai 2010, besøkt 31. mai 2012)

 Sunderland 
Den 20. juni 2011 meldte Westwood overgang til Sunderland. Han gikk gratis etter at kontrakten hans med Coventry gikk ut, og den 29. oktober samme år debuterte han i Premier League da han kom inn som innbytter for en skadet Simon Mignolet i kampen mot . Westwood fikk deretter flere førstelagskamper ettersom Mignolet var skadet, men mistet målvaktsplassen da Mignolet kom tilbake fra skader ved årsskiftet 2011/2012.  

 Andre klubber 
Den 8. juli 2014 meldte han overgang til , hvor han skrev under på en toårskontrakt.BBC.com – Sheffield Wednesday sign Keiren Westwood and Sam Hutchinson (Publisert 8. juli 2014, besøkt 23. august 2014)
Senere spilte Westwood for  og  før han la opp som profesjonell fotballspiller i november 2024.

 Landslagskarriere 
Westwood valgte å representere  ettersom hans besteforeldre var født i Wexford. Han fikk sin landslagsdebut i en vennskapskamp mot  den 29. mai 2009 (1–1).FAI.ie – Keiren Westwood to make debut against Nigeria (Publisert 26. mai 2009, besøkt 31. mai 2012) Han fikk deretter sin konkurransedebut den 26. mars 2011 da han spilte i EM-kvalifiseringskampen mot  (2–1), hvor han gjorde en viktig redning i sluttminuttene og berget tre poeng for Irland. Westwood ble så tatt ut i EM-troppen i 2012 av landslagstrener Giovanni Trapattoni,FAI.ie – EURO 2012 squad named (Publisert 7. mai 2012, besøkt 31. mai 2012) hvor Irland spilte i gruppe C sammen med ,  og .

Westwood ble også tatt ut i s EM-tropp til EM i Frankrike 2016.Her er alle EM-troppene

 Referanser 

 Eksterne lenker 

  Safc.com – Player Profiles, Keiren Westwood – Spillerprofil hos Sunderland
  Footballdatabase.eu – Player, Keiren Westwood – Spillerprofil
  National-football-teams.com – Westwood, Keiren – Spillerprofil

Kategori:Irske fotballspillere
Kategori:Spillere i Fotball-EM 2012
Kategori:Spillere i Fotball-EM 2016
Kategori:Fotballspillere for Manchester City FC
Kategori:Fotballspillere for Oldham Athletic AFC
Kategori:Fotballspillere for Carlisle United FC
Kategori:Fotballspillere for Coventry City FC
Kategori:Fotballspillere for Sunderland AFC
Kategori:Fotballspillere for Sheffield Wednesday FC
Kategori:Fotballspillere for Queens Park Rangers FC
Kategori:Fotballspillere for Crewe Alexandra FC
Kategori:Personer fra Manchester